Odense Adresse-Contoirs Efterretninger, 1848-10-23
Vi have modtaget Hamborgerblade af 18de og 19 ds. Adelen i Gallizien, der er sat i stor Bestyrtelse i ved Troppernes Afmarsch mod Ungarn og Wien, da den frygter ligemeget Russerne og sine egne Bønder, danner overalt Frikorpser (Antallet angives allerede til 14,000) for at drage Ungarerne til Hjelp. Fra Wien naae Efterretningerne til den 17de. Endnu var intet Afgjørende forefaldet. Det synes, at der har været en temporair Uenighed mellem de ungarske Anførere, der foraarsagede en Standsning i den ungarske Armees Marsch; dog hedder det af 17de, at en Koureer har bragt den Efterretning, at den er 65,000 Mand stærk, at dens Fløie havde overskredet den østerrigske Grændse og at den nærmede sig for at angribe den keiserlige Armee, der angives til 80,000 Mand med 200 Kanoner. Et andet Sted hedder det, at de keiserl. Tropper sammendrages Nord= og Vestfor Wien, at Jellachich kommanderer 27-28,000, Auersperg 18,000 Md. og at Windischgratz nærmer sig med 30,000 Md.; alle disse Tropper skulle brænde af Begjærlighed efter Kamp med Wienerne; den samme Kilde, der ellers røber sin Oprindelse fra selve den keiserlige Armee, mener, at Wien, i Tilfælde af et Angreb neppe vil kunne holde sig i 3 Dage, hvorhos den fortæller om Uorden og Lovløshed i Staden. Wiens Nationalgarde har besat Positionen, ved Belvedere; det skal være besluttet at indskrænke sig til Stadens Forsvar, hvor Man anseer sig for uovervindelig; dog vil Ungarernes Angreb paa de Keiserlige forandre denne Operationsplan. Det var den 14de at Keiseren ankom til Olmitz; hans Reise derhen lignede en Bortførelse af de 5000 Mand meest slaviske Tropper, der ledsagede ham. Saavel Jellachich som Auerssperg have udstedt Proclamationer, der skulle have faaet en god Modtagelse hos Befolkningen i Wiens Omegn, ogsaa Windischgratz lovede i en fra Olmis udstedt Proklamation, at han blot vil beskytte Almeenvellet, mod Anarkiet; han er ifølge, Deut. Allg. Zeig." udnævnt til keiserl. Generalissimus. De bøhmiske Grændsebyer have med Magt tilbageholdt de til den keiserl. Armee udskrevne Rekrutter. Keiseren har givet Rigsdagens Deputation det temmelig ubestemte Svar, at han med Fornøielse saae Rigsdagens Bestræbelser for hele Keiserstatens Vel samt for at modvirke det truende Anarki og at han paa sin Side vilde opbyde Alt for at gjenoprette Sikkerheden i Hovedstaden og beskytte den konstituerende Rigsdag. En Skrivelse af Nationalgardens Øverstkommanderende har Jellachich vægret sig ved at besvare. Berl. Nachr." vil vide, at Styrerne for den østerrigste Bevægelse forhandle om et Pedjekt til Østerrigs Deling; Erkehertug Stephan skulde erholde Ungarn med Bilandene, en Søn af Erkehertug, Rainer Lombardiet i Spidsen for et italiensk Forbund, Erkehertug Franz Joseph Bøhmen og Mæhren, Erkeh. Johann de øvrige østerrigsk-tydske Lande paa Tyrol og Salzburg nær, der skulde falde til Baiern, Det ungarske Repræsentanthuus har dekretteret at alt ungarsk Militair er tilbagekaldet fra de forskjellige keiserlige Armeer; Soldaterne opfordres til, om fornødent, at bryde igjennem med Magt; et andet Dekret erklærer Ærkeh. Stephan for afsat som Ungarns Statholder, da han troløs, har forladt den ungarske Armee. - J Berlin har Roligheden til den 19de Morgen ikke været væsentlig forstyrret, hvorimod der har været Uroligheder i Schlesien. - J Frankfurter forsamlingen har Minister Schmerling erklæret, at Centralmagten har afsendt Rigskommissairer til Wien, for i Forening med den derværende Rigsdag at arbeide paa at forskaffe Loven Agtelse og gjenoprette Freden; Rigstropper vilde foreløbig ikke blive sendte til Østerrig. Landdagen i Anhalt=Bernburg har erklæret sig permanent. - J Apenrade er den 15de paa Gülichs Foranstaltning afholdt en Folkeforsamling, hvor Man med stor Eenstemmighed har erklæret sig mod en Deling af Slesvig. Den provisoriske Regjering lod i "Lands forsamlingens" Møde i Slesvig den 18de forelægge en Skrivelse fra Rigskommissair Stedtmann, hvori denne i Centralmagtens Navn opfordrer den provisoriske Regjering til at træde tilbage, da det nu var kommet saavidt med Malmøerkonventionens Udførelse, at Jndtrædelsen af den aftalte nye Regjering kunde tilstedes: denne Regjering vilde bestaae af de bekjendte 5 Herrer med Reventlow-Jersbeck, ifølge Overeenskamst, som Præsident. Landsforsamlingen valgte en Kommittee af 2 Personer til at modtage saavel denne, som en anden Meddelelse af den prov. Regjering om at den har udnævnt 4 ansvarlige Ministre, nemlig Mommsen, Harbou, Landfoged Jensen og Amtmand Jacobsen. Den 13 Octbr. har den prov. Regjering erklæret Pastorerne Feilberg i Ulderup, Steffensen i Broager og Karstensen i Dyppel for afsatte. Da ikke alle Medlemmer af den nye Regjering befinde sig i Slesvig, meente Man, at den først vilde tiltræde sine Funktioner om nogle Dage; nogen dansk Kommissair var den 16de endnu ikke ankommen til Slesvig.